[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000001", "text": "73a Hispana kongreso kaj 18a Andaluzia kongreso"}, {"text_idx": "#000002", "text": "En la bela andaluza urbo Arundo (Ronda) okazis samtempe la 18a Andaluzia kaj la 73a Hispana Kongreso. De la 1a g\u0302is la 4a de majo la 130 partoprenantoj el pli ol dek landoj g\u0302uis la buntan programon, kies du c\u0302efaj temoj estis instruado kaj muziko."}, {"text_idx": "#000003", "text": "Kadre de la Konferenco pri Instruado de Esperanto spertaj instruistoj de la Internacia Lingvo, kiel Katalin Kova\u0301ts, Rafael Mateos, Miguel Gutie\u0301rrez Adu\u0301riz, Lorenzo Noguero, Jose\u0301 Salguero (Kani) kaj Eduardo Berdor, instruis, prelegis kaj debatis pri tiu c\u0302i temo. Malgrau\u0306 la c\u0302eesto de tiel gravaj instruistoj la afero ne estis tiel kontentige fruktodona kiel antau\u0306vidite eble pro g\u0302ia tro malfrua organizo. Persone, mi kontribuis per prelego pri mia helpilo Mansignado por Esperanto. Kadre de la kongreso Katalin Kova\u0301ts okazigis sesion de la oficiala KER-ekzameno. Entute ekzamenig\u0302is 16 homoj, preskau\u0306 duono el ili venis el la Kataluna Landaro."}, {"text_idx": "#000004", "text": "La organizantoj de la kongreso invitis la partoprenantojn al koncerto de flamenka muziko en la urba Pen\u0303a Flamenca (flamenka klubo), kie oni povis sperti tiun emociigan arton rekte el lokaj artistoj. Ankau\u0306 okazis interesplena koncerto de al-andalusa muziko fare de marokaj profesiaj muzikistoj kaj en la lasta nokto estis duobla programo: en la unua parto la fama kantistino Mari\u0301a Villalo\u0301n kantis en la hispana, la portugala, la itala kaj ec\u0302 en Esperanto, kaj finis la koncerton la okcitana kantisto JoMo, kiu, kiel kutime, dancigis ec\u0302 la malplej dancemajn homojn."}, {"text_idx": "#000005", "text": "Sendube la plej sukcesa programero estis Vivu la teatro! profesie gvidita de Miguel Ferna\u0301ndez kaj Ana Manero en la impona urba teatro, kie dudeko da kongresanoj altnivele kantis, deklamis poemojn kaj aktoris en amuzaj skec\u0302oj, el kiuj elstaris la monologoj de Miguel Gutie\u0301rrez Adu\u0301riz kaj Manuel Pancorbo, la flamenkaj kantoj de Miguel Ferna\u0301ndez kaj la partopreno de Abel Montagut, kiu aktorece deklamis siajn tradukojn de poemoj de La tau\u0306rofelo (\u2018La pell de brau\u2019) fare de Salvador Espriu."}, {"text_idx": "#000006", "text": "Inter bonaj etoso kaj vetero la komunaj mang\u0302oj ig\u0302is ankau\u0306 gravaj kaj interesplenaj programeroj kaj tio helpis la partoprenantaron sufic\u0302e bone alkutimig\u0302i al la loka malfido al la oficiala tempo."}, {"text_idx": "#000008", "text": "La fama nova ponto de Arundo fotita el la kongresejo"}, {"text_idx": "#000011", "text": "Obert: Dimecres de 17 a 19h"}]